KOMISSION ASETUS (ETY) N:o 1214/80, annettu 14 päivänä toukokuuta 1980, ajanjaksoista, joina maitotuotteet voivat olla tullin valvonnassa tuen ennakon maksamiseksi



Virallinen lehti nro L 122 , 15/05/1980 s. 0026 - 0026

Suomenk. erityispainos Alue 3 Nide 12 s. 0027

Kreikank. erityispainos: Luku 03 Nide 28 s. 0154

Ruotsink. erityispainos Alue 3 Nide 12 s. 0027

Espanjank. erityispainos: Luku 03 Nide 18 s. 0009

Portugalink. erityispainos: Luku 03 Nide 18 s. 0009



KOMISSION ASETUS (ETY) N:o 1214/80, annettu 14 päivänä toukokuuta 1980, ajanjaksoista, joina maitotuotteet voivat olla tullin valvonnassa tuen ennakon maksamiseksi EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1761/78(), ja erityisesti sen 17 artiklan 4 kohdan, ottaa huomioon maataloustuotteiden vientitukien maksamisesta ennakolta 4 päivänä maaliskuuta 1980 annetun neuvoston asetuksen (ETY) N:o 565/80(), sekä katsoo, että komission asetuksen (ETY) N:o 798/80() 11 artiklassa säädetään, että ennakkomaksujärjestelmään kuuluvat tuotteet on vietävä säädetyssä määräajassa, säädetyt määräajat ovat useimmiten aiemmin sovellettuja pidennettyjä määräaikoja, kokemus on osoittanut, että nämä määräajat voivat aiheuttaa hankaluuksia maitotuotteille; näihin tuotteisiin sovelletut määräajat olisi muutettava esitetyn vientitodistuksen tai ennakkovahvistustodistuksen voimassaoloaikaa vastaaviksi, kun vientiin ei edellytetä vientitodistuksen esittämistä tai kun ennakkovahvistustodistusta ei esitetä, olisi vahvistettava määräajat ottaen huomioon ennakkovahvistustodistusten voimassaoloaika; kuuden kuukauden ajanjaksoa voidaan pitää edustavana; korvataan tämän asetuksen säännöksillä komission asetuksen (ETY) N:o 588/71(), sellaisena kuin se on viimeksi muutettuna asetuksella (ETY) N:o 3084/73(), säännökset, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 798/80 11 artiklan 1 ja 2 kohdasta poiketen määräaika, jonka asetuksen (ETY) N:o 804/68 1 artiklassa tarkoitetut tuotteet voivat olla asetuksessa (ETY) N:o 565/80 säädetyssä järjestelmässä, on vientitodistuksen tai ennakkovahvistustodistuksen voimassaoloajan jäljellä olevan ajanjakson pituinen silloin, kun vientiin edellytetään vientitodistuksen esittämistä tai kun esitetään ennakkovahvistustodistus. Muutoin sovelletaan edelleen asetuksen (ETY) N:o 798/80 11 artiklan 1 ja 2 kohtaa. 2 artikla Kumotaan asetus (ETY) N:o 588/71. Sitä sovelletaan kuitenkin edelleen sen säännösten mukaisesti tehtyihin sopimuksiin. 3 artikla Tämä asetus tulee voimaan 19 päivänä toukokuuta 1980. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä toukokuuta 1980. Komission puolesta Finn GUNDELACH Varapuheenjohtaja () EYVL N:o L 148, 28.6.1968, s. 13 () EYVL N:o L 204, 28.7.1978, s. 6 () EYVL N:o L 62, 7.3.1980, s. 5 () EYVL N:o L 87, 31.3.1980, s. 42 () EYVL N:o L 67, 20.3.1971, s. 13 () EYVL N:o L 314, 15.11.1973, s. 22